OpenLLM-France/wikimedia huggingface dataset:
# Espérance Sportive Troyes Aube Champagne

An Espérance Sportive Troyes Aube Champagne (ESTAC) a zo ur c'hlub mell-droad gall krouet e 1900.

## Roll loreidi

* Gourfenad Kib Bro-Chall : 1956
* Iskampion Frañs D2 : 1973
* Kampion DH Nord-Est : 1954, 1987
* Iskampion Frañs National 1 : 1996
* Trec'hour Kib Intertoto : 2001

## Prezidanted

* Paul Heurtefeu
* Marc Eullafroy
* 1986-1990: Maurice Cacciaguerra
* 1990-1993: Michel Santier
* 1993-1995: Angel Masoni
* 1995-2004: Daniel Vacelet
* 2004 - : Thierry Gomez

## Gourdonerien

| 1949-1952 : Robert Lacoste 1952-1963 : Roger Courtois 1963-1964 : Jean Courteaux 1970-1971 : René Pleimelding/Jean Saupin 1971-1975 : Pierre Flamion 1975-1978 : René Cédolin | 1978-1979 : Paul Jurilli 1983-1984 : Roland Diebold 07/1986-03/1988 : Bernard Deferrez 04/1988-05/1988 : Pierre Flamion 06/1988-05/1992 : Jean-Louis Coustillet 06/1992-12/1992 : Patrick Aussems | 01/1993-05/1993 : Pierre Flamion 06/1993-05/2002 : Alain Perrin 06/2002-12/2002 : Jacky Bonnevay 12/2002-2004 : Faruk Hadžibegić 2004-2007 : Jean-Marc Furlan 2007 - : Denis Troch Jean-Marc Furlan |

## Anvioù brudet

| Marcel Artélésa Abdelaziz Ben Tifour Mohamed Bradja Fabio Celestini Nicolas Dehon | Sladjan Djukic Pierre Flamion Guy Formici Léon Glovacki Gérard Grégoire | Jean-Louis Hodoul Juan-Luis Montero Benjamin Nivet Patrick Parizon Ilija Petkovic | Pierre Pleimelding Henri Roessler Ernst Stojaspal Julien Stopyra Gérard Tonnel | Jérome Rothen Alain Perrin Mamadou Niang |

## Liammoù diavaez

* (fr) Lerc'hienn ofisiel ar c'hlub
* Ligue 1 2015 - 2016
* GFC Aiacciu • Angers SCO • SC Bastìa • SM Caen • Girondins de Bordeaux • WR Gwengamp • Lille OSC • Olympique Lyonnais • Olympique de Marseille • AS Monaco • Montpellier HSC • FK Naoned • OGC Nice • FK an Oriant • Paris SG • Stade de Reims • Stad Roazhon • AS Saint-Étienne • Toulouse FC • ES Troyes AC
# Espinosa de Villagonzalo

Espinosa de Villagonzalo zo ur gumun e Spagn, e proviñs Palencia.
# Espoo

Espoo (Esbo e svedeg) zo ur gêr vras e kreisteiz Finland, e proviñs Uusimaa. Emañ Espoo er c'hornôg da Helsinki, hag e meurgêr Helsinki. An eil kêr vrasañ eus Finland eo, gant 234 000 a annezidi, o vevañ war 312 km².
Gwechall e oa maezioù dreist-holl er c'horn-bro, annezet gant svedegerien. Abalamour ma oa tost d'ar gêr-benn eo kresket kalz betek dont da vezañ ur gêr vras en XX$^{vet}$ kantved. E 1920 ne oa nemet 9 000 den o chom en Espoo ha 70% a oa svedegerien. Tamm-ha-tamm e teuas muioc'h-mui a dud eus Helsinki d'ober o annez en Espoo. Etre 1950 ha 2000 eo tremenet poblañs kêr eus 22 000 da 210 000. Abaoe 1945 ez a ar finnegerien d'ober ar muiañ-niver eus an annezidi. E 2006 ez ae ar svedegerien d'ober 8,8% eus ar boblañs ha 85,6% a dud a gomze finneg.

## Kêrioù gevellet

* Esztergom (Hungaria)
* Gatchina (Rusia)
* Irving (Stadoù-Unanet)
* Køge (Danmark)
* Kongsberg (Norvegia)
* Kristianstad (Sveden)
* Nõmme (Estonia)
* Sauðárkrókur (Island)
* Sotchi (Rusia)
* Shanghai (Sina)

## Liammoù diavaez

a vo kavet e Wikimedia Commons.
* Lec'hienn Espoo (fi) (sv) (en)
# Esporlatu

Esporlatu zo ur gumun e proviñs Sassari en enez Sardigna.
# Espinosa de los Caballeros

Espinosa de los Caballeros zo ur gumun eus Spagn, e proviñs Ávila, en Kastilha ha León.
# Espinosa del Camino

Espinosa del Camino zo ur gumun e Spagn, e proviñs Burgos.
# Espírito Santo

Espírito Santo zo un droienn bortugalek a dalv kement ha Spered Santel, hag a zo implijet ivez el lec'hanvadurezh.

## Brazil

* Espírito Santo zo unan eus ar 26 stad kevredet a zo er vro
* Espírito Santo, zo ur gumun e stad Rio Grande do Norte
* Espírito Santo do Pinhal zo ur gumun e stad São Paulo
* Espírito Santo do Turvo, zo ur gumun e stad São Paulo
* Espírito Santo do Oeste a vez lavaret ivez eus kumun Paraú, e stad Rio Grande do Norte
* Espírito Santo, zo ur c'harter e kêr Porto Alegre, kêrbenn stad Rio Grande do Sul

## Portugal

* Espírito Santo, parrez e kumun Mértola, e distrig Beja e rannvro an Alentejo
* Espírito Santo

## Tud

* Moisés Espírito Santo, kevredadoniour portugalat
# Gnorimopsar chopi

Gnorimopsar chopi :
| Gnorimopsar chopi, luc'hskeudennet e Park broadel Iguazú (Misiones, Arc'hantina). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Icteridae |
| Genad : | Gnorimopsar |
| Anv skiantel ||
| Gnorimopsar chopi (Vieillot, 1819) ||
| D'ar vevoniezh e tenn ar pennad-mañ. ||
Gnorimopsar chopi a zo ur spesad golvaneged eus ar c'herentiad Icteridae. Ar spesad nemetañ er genad Gnorimopsar an hini eo.
Anvet e voe Agelaius chopi (kentanv) da gentañ-penn (e 1819) gant an evnoniour gall Louis Jean Pierre Vieillot (1748-1831).

## Boued

Bevañ a ra diwar artropoded ha frouezh, ha raned zoken.

## Annez hag isspesadoù

Ar spesad a gaver an tri isspesad anezhañ e Suamerika :
* Gnorimopsar chopi chopi, eus gevred Bolivia da greiz ha gevred Brazil, Uruguay ha biz Arc'hantina,
* Gnorimopsar chopi megistus, eus gevred Perou da reter Bolivia,
* Gnorimopsar chopi sulcirostris, e biz Brazil.

## Liammoù diavaez

* (en) Gnorimopsar chopi war al lec'hienn BirdLife International.
* (en) Gnorimopsar chopi war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ Richmond, 1908.
* ↑ Roadennoù IOC World Bird List diwar-benn Gnorimopsar chopi war al lec'hienn Avibase.
# Glywys

Roue kentañ Glywysing, e gevred Kembre, e oa Glywys er Vvet kantved. E anv a roas d'e rouantelezh.
Mab koshañ ar roue Solor e oa Glywys, ha meneg zo anezhañ evel un den santel en un enskrivadur en Ogmore. Dimezet e oa da Gwawl, merc'h d'ar roue Ceredig, eus Ceredigion, ha daou vab warn-ugent o dije bet.
Hervez an hengoun en defe tremenet bloavezhioù diwezhañ e vuhez evel penitiour. Mont a reas da gernev-Veur, ma savas iliz Penryn. Se zo kaoz e vez graet Glywys Cernyw anezhaén alies.
D'e rouantelezh, anvet Cerniv betek-hen, e rojod e anv goude e varv.
Evel ma oa ar c'hiz en amzer-hont e voe rannet etre e bevar mab: Gwynlliw Farfog, Pawl, Merchwyn Vesanus, hag Edelig Edeligion. Tri c'hantrev a voe krouet: Gwynllwg, Penychen ha Gorfynydd.

## Liammoù diavaez

* St. Glywys Cernyw, King of Glywysing
| En e raok: den ebet | Roue Glywysing ) 480 | War e lerc'h: Gwynlliw Farfog Pawl Merchwyn Vesanus Edelig Edeligion |
# Gnomes de Troy

Gnomes de Troy zo un heuliad bannoù-treset fentus hag a dremen war ar blanedenn Troy.
Gnomes de Troy a gont dimp gant fentigelloù yaouankiz Lanfeust, Cixi, C'ian hag o c’hamaradoù, tudennoù pennañ Lanfeust de Troy.
* Senario : Christophe Arleston
* Tresadenoù : Didier Tarquin
* Livioù : Lyse

## Gweled en holl

Pep lec’h war dTroy e vez kavet Gnomed en holl gêrioù, en holl vilajennoù. An gnomed eo ar ger a reer gantañ evit komz deus... ar vugale, ar gañfarded vihan a gri, a ra trouz, a’n em gann, a dorr, a ra sotonioù.
N’eo ket bet kavet e c’halloud gant Lanfeust c’hoazh, krog eo Cixi ha C'ian d’ober gant o hini, ha mont a reont da skol ar mestr Nicolède... Gnomes de Troy a gont o buhez pemdez.

## Albomoù

* Levr 0 : Gnomes de Troy (2000)
* Levr 1 : war ober gant Dav evel kensenarioer gant Arleston

## Embann
### Embanner

* Soleil Productions : Levr 0 (embannadur kentañ al levr 0).

### Kazetennoù

* Lanfeust Mag

## Gwelet ivez
### Liammoù diabarzh

* Les Conquérants de Troy
* Trolls de Troy
* Lanfeust de Troy
* Lanfeust des Étoiles
* Hollved Troy, hollved faltazius.
* Daveoù Troy, al lies daveoù zo e-barzh heuliad Troy.

### Liammoù diavaez

* Lec’hienn diwar-benn an heuliadoù gant Arleston ha bed Troy
* Lec’hienn embanner holl heuliadoù Troy
# Gnassingbé Eyadéma

Gnassingbé Eyadéma (ganet Étienne Eyadéma e 1935 pe 1937, marvet d'ar 5 a viz C'hwevrer 2005) a oa ur soudard ha prezidant Togo adalek 1967 betek e varv.
Soudard e voe Eyadéma en arme gall e-pad 10 vloaz ha kemer a reas perzh e brezel Indochina hag e brezel Aljeria. Distreiñ a reas da Dogo e 1962 ha kemer perzh e taolioù-Stad 1963 (a-enep Sylvanus Olympio) ha 1967 (a-enep Nicolas Grunitzky). En em lakaat a reas da brezidant Togo d'ar 14 a viz Ebrel 1967. E 1969 e krouas an RPT (Rassemblement du Peuple Togolais), strollad politikel nemetañ ar vro. Addilennet e voe neuze e 1972, 1979 ha 1986. Meur a irienn a voe savet eneptañ e-korf e ren, en aner.
E penn kentañ ar bloavezhioù 1990, goude manifestadegoù a voe kaoz eus kantadoù a varvioù, e voe rediet da aotren strolladoù politikel all da ginnig tud en dilennadegoù. E 1993 hag e 1998 e voe addilennet adarre daoust ma oa amreizh an dilennadegoù. Goude bezañ cheñchet ar Vonreizh e c'hellas lakaat e anv adarre ha gounit dilennadegoù 2003. Mervel a reas d'ar 5 a viz C'hwevrer 2005 er c'harr-nij a gase anezhañ da Europa evit bezañ ospitalizet. E vab, Faure Gnassingbé, a voe lakaet e penn ar vro neuze.
Tamallet e voe dezhañ gwallgas Gwirioù Mab-Den gant meur a aozadur etrebroadel. Daoust da se e oa deuet mat gant holl brezidanted Bro-C'hall adalek de Gaulle betek Jacques Chirac.
g • ka • kePrezidanted Togo :
* Sylvanus Olympio · Emmanuel Bodjollé · Nicolas Grunitzky · Kléber Dadjo · Gnassingbé Eyadéma · Faure Gnassingbé · Bonfoh Abass · Faure Gnassingbé
# Glíma

Ar glíma (ger islandek) zo un doare gouren eus Island, anavezet a-gozh.
Pevar zra zo pouezus evit ar glíma :
* en o sav e vez ar c'hourenerien dalc'hmat
* treiñ a reont an eil en-dro d'egile
* tapout a ra an eil krog en egile dre an dargreiz
* klask a ra an eil lakaat egile da gouezhañ, war-bouez e zivesker, e dreid hag e zivlez
Gant ar c’hourenerien e vez gwisket dilhad hag un doare gouriz a dalvez dezho da dapout krog an eil en egile. An hini kentañ eus an daou emganner a zeu a-benn da ziskar an hini all eo a c’hounez.
Anavezet eo ar glíma abaoe an XII$^{vet}$ kantved d’an nebeutañ. Menegoù zo, er sagaoù islandek kozh, a laka da soñjal eo koshoc’h c’hoazh.
Ur sport broadel eo en Island, met bremañ e vez pleustret en un nebeud broioù all ivez (Sveden, Alamagn…),

## Liammoù diavaez

a vo kavet e Wikimedia Commons.
* The Gripping History of Glima (en)
* Glímusamband Íslands (is) (en)
# Gnaeus Domitius Ahenobarbus

Gnaeus Domitius Ahenobarbus :
| Bruskdelwenn Gnaeus Domitius Ahenobarbus ||
| Reuz ||
| Koñsul e 32 ||
| Buhez ||
| Ganedigezh | -17 pe -2, Roma |
| Marv | Miz Kerzu 40, Pyrgi |
| Maread | Henroma |
| Labourerezh | Politikour, Soudard |
| Tad | Lucius Domitius Ahenobarbus |
| Mamm | Antonia Major |
| Breurzed | Domitia Domitia Lepida Lucius Domitius Ahenobarbus |
| Gwreg | Agrippina ar Yaouankañ |
| Mab | Neron |
Gnaeus Domitius Ahenobarbus (war-dro ar bloaz 17, pe 2 kent JK – miz Genver 41) a oa un den eus an tiegezh uhel Julia-Claudia, e Henroma. Mab e oa da Antonia Major (merc’h Octavia Minor, a oa c’hoar d'an impalaer Augustus, ha d'hec’h eil pried Marcus Antonius). Dimeziñ a reas da Agrippina ar Yaouankañ ha tad e oa d’an impalaer Neron.

## Buhez
### Yaouankiz

N’eo ket anavezet mat deiziad ganedigezh Domitius. Krediñ a reer e oa ganet e 17 kt. J.-K pe 2 kt. J.-K. Div c’hoar en doa d’an nebeutañ, Domitia ha Domitia Lepida, ha marteze ur breur ivez, anvet Lucius Domitius Ahenobarbus, hag a vez mesket gantañ buhez Gnaeus Domitius er skridoù kozh.

### Reuz

En ur zeskrivañ anezhañ e-giz « un den kasaus a-bezh », Suetonius a gont tammoù eus e vuhez : lazhet en deus unan eus e sklavourien frank peogwir n’en doa ket evet a-walc'h war a soñje. Tremen a reas ivez gant e garr war ur bugel, en ur gêr eus ar Via Appia. Ha pa oa pretor, laerezh a reas ar gwenneien klaoustreet. Ur mell merc’hetaer e oa ouzhpenn. An impalaer Tiberius en doa e gondaonet diwar e dreitouraj, e avoultriezh hag e insest gant e c’hoar, met salvet eo bet a-drugarez da bignerezh Caligula.
Koñsul eo bet er bloaz 32, ha lakaet da gomiser e 37 gant Tiberius. E vab Lucius Domitius Ahenobarbus, hag a deuas da vezañ an impalaer Neron, a zo ganet d’ar 15 a viz Kerzu 37. Hervez Suetonius, pa oa bet gourc’hemennet evit ganedigezh e vab gant e vignoned, lavaret en deus e vefe kasaus ha dañjerus pep hini eus ar vugale ganet anezhañ hag Agrippina , ar pezh a droas gwir e-kerzh eil hanterenn renad Neron ; ha pa spazhas Neron ur paotr anvet Sporus evit e zimeziñ e-giz ur wreg, Suetonius a venegas un den all en doa klevet, hag en doa lavaret anezhañ e vefe bet kalz gwelloc’h ar bed m’en dije dimezet tad Neron un den heñveloc’h ouzh Sporus.
Mervel a reas e Pyrgi, e miz Genver 41. Hervez bolontez Domitius, hêrezhiñ a reas Neron un drederenn eus madoù e dad, met Caligula, meneget ivez en testamant, a gemeras hêrezh Neron evitañ e-unan. Pa deuas Glaoda da impalaer, e voe adkemeret gant Neron.
# Glywysing

Glywysing a oa ur rouantelezh vrezhon e kreisteiz Kembre er Grennamzer, hag er c'hornôg da Rouantelezh Gwent, etre ar stêrioù Tawe hag Usk. Enderc'hel a rae e dachenn kêr a-vremañ Kerdiz. Tennañ a ra e anv eus ar roue Glywys a renas war-dro 480 met marteze e oa bet krouet abretoc'h gant un darn eus ar Silured.
Dizalc'h e chomas ar rouantelezh betek 560. Staget e voe ouzh Gwent neuze, goude marv ar roue diwezhañ Cadwg Ddoeth ha n'en doa hêr ebet. Adkrouet e voe e 755 evit mab roue Gwent Rhys ap Ithel hag e 850 evit Rhys ap Arthfael. E ziskennidi a renas war ar rouantelezh, unvanet gwechoù 'zo gant Gwent betek 950. Unvaniñ a reas neuze Morgan Hen Fawr an div rouantelezh hen ur vro anvet Morgannwg.
Teir isrouantelezh a oa e-barzh Glywysing : Gwynllwg, Penychen ha Gorfynedd.

## Listenn rouaned Glywysing

* Glywys : war-dro 480
* Gwynllyw Farfog : 480 - 523 (roue Gwynllwg)
* Pawl : 500 - 540 (roue Penychen)
* Merchwyn Vesanus : war-dro 500 (roue Gorfynedd
* Cadwg Ddoeth : 523 - 560
* 560 - 755 renet gant Gwent
* Rhys ap Ithel : war-dro 755
* Arthfael Hen ap Rhys : 785 - 885
* 825 - 830 : renet gant Gwent
* Rhys ap Arthfael : 830 - 840
* Hywel ap Rhys : 840 - 886
* Owain ap Hywel : 886 - 930 (roue Gwent ivez)
* Griffith : 928 - 934 (roue Gower)
* Cadogan : 930 - 950 (roue Gwent ivez)
# Gnaeus Julius Agricola

* Setu ur pennad diechu hag a denn d'an istor. Gallout a rit reiñ un tamm skoazell, ha kreskiñ ar pennad : krogit e-barzh !
* Mar karfec'h reiñ hoc'h ali ha netra ken, grit 'ta e pajenn ar gaozeadenn.
Gnaeus Julius Agricola eo ar jeneral roman a oa e penn an armeoù roman en Enez Vreizh hag a aloubas hanternoz ar vro. Skrivet e voe e vuhez gant e vab-kaer Tacitus en e levr De vita et moribus Iulii Agricolae.

## E vuhez

Ganet e oa e Forum Iulii (Fréjus hiziv) war dro ar bloaz 40 goude JK. Mab e oa da Julius Grecinus, eus an urzh senedourel, ha da Julia Procilla. Yaouank e oa pa grogas gant ar politikerezh ha pa glaskas enorioù an arme. Tribun ar bobl e oa e 66, praetor e 68, hag etre 70 ha 73, e oa e penn an XXvet lejion en Enez Vreizh. Anvet e voe da gannad an impalaer Vespasianus eus talek 74 betek 76, ha kaset e voe adarre da Vreizh e 77 evel gouarnour hag eno e chomas betek 84.
Dimezet e oa bet da Domitia Decidiana, eus ur renk uhel.
Dre ma oa bet drouklazet e vamm ha gwastet gant soudarded Marcus Salvius Otho e 69, e savas a du gant Vespazian.

## Pennad kar

* Agricola
# FC Bayern München

Fußball-Club Bayern München e.V., a vez graet anezhañ dre vras FC Bayern München (distaget:), Bayern München, pe FC Bayern, a zo ur c'hlub mell-droad eus München e Bavaria (Alamagn). Talvezout a ra "Bayern" kement ha "Bavaria" en alamaneg. Brudet eo e skipailh kentañ, anezhañ an hini en deus tapet ar muiañ a ditloù er Bundesliga.
Gant dek titl alaman war-renk etre 2012 ha 2021, eo an Bayern ar c'hlub nemetañ bet gounezet gantañ (e touez ar pamp kampionad brasañ e Europa: Spagn, Italia, Bro-Saoz, Alamagn ha Frañs) kement a wech ur c'hampionad. N'eus nemet Rosenborg BK (Norvegia) 13 wech hag ar PFK Ludogorets (Bulgaria) 11 wech hag o deus graet.

## Liammoù diavaez

a vo kavet e Wikimedia Commons.
* Lec'hienn ofisiel (de) (en) (es) (zh) (ru) (ar)
# FC Džiugas

Futbolo klubas Džiugas zo ur c’hlub mell-droad krouet e 1923 eus kêr Telšiai, e Lituania.

## Sportva

C'hoari a reont e sportva Telšių miesto centrinis stadionas, digoret e 1923, gant 3 000 plas.

## Titloù

* Kampionad Lituania:
       Pirma lyga (D1) : 2019
* Kib mell-droad Lituania (LFF taurė)
* Supertaurė:

## Stadegoù (2014–...)

| Bloaz | Rann | Kevre | Plas |
| 2014 | 3 | Antra lyga | 2 |
| 2015 | 2 | Pirma lyga | 10 |
| 2016 | 2 | Pirma lyga | 7 |
| 2017 | 2 | Pirma lyga | 5 |
| 2018 | 2 | Pirma lyga | 5 |
| 2019 | 2 | Pirma lyga | 1 |
| 2020 | 2 | Pirma lyga | 4 |
| 2021 | 1 | A lyga | 8 |
| 2022 | 1 | A lyga | 9 |
| 2023 | 1 | A lyga | 9. |
| 2024 | 1. | A lyga | . |
# F1 Legends

F1 Legends zo un albom sonerezh synthwave eus 2018 gant Powder Slut, diwar-benn blenierion F1 eus ar bloavezhioù 1970 ha 1980.

## Roll an tonioù

| A 1. F1 Legends 02:59 2. Gilles Villeneuve 04:37 3. James Hunt 05:40 4. Niki Lauda 05:19 | B 5. Nelson Piquet 05:33 6. Ayrton Senna 05:21 7. Nigel Mansell 04:22 | C 8. Alain Prost 05:24 9. Clay Regazzoni 05:20 10. Emerson Fittipaldi 04:59 | D 11. Jody Scheckter 05:09 12. Mario Andretti 04:07 13. Jackie Stewart 04:59 |

## Liamm diavaez

* (en) F1 Legends war Bandcamp
# FAB-9000

Ar FAB-9000 (ФАБ-9000) a oa ur vombezenn 9000 kg a implije danvez tarzh diazez. Savet e oa bet e penn kentañ ar Brezel Yen. Ar vombezenn a oa bet implijet gant Aerlu Irak e-kerzh ar Brezel etre Iran hag Irak, o vezañ bannet diouzh kirri-nij bombezerien Tu-22 "Blinder" war palioù milourel, greantel ha trevour.

## Pennadoù kar

* Bombezenn FAB 5000NG
* Bombezenn FAB-500
# FA Šiauliai

Futbolo Akademija Šiauliai zo ur c’hlub mell-droad krouet e 2007 e kêr Šiauliai, e Lituania.

## Sportva

C'hoari a reont e sportva Šiaulių savivaldybės stadionas, digoret e 1962, gant 3 000 plas.

## Titloù

* Kampionad Lituania:
       Pirma lyga (D1) : 2021
* Kib mell-droad Lituania (LFF taurė)
* Supertaurė:

## Stadegoù (2010.–...)

| Bloaz | Rann | Kevre | Plas |
| 2010 | 4. | Trečia lyga (Šiauliai) | 9. |
| 2016 | 4. | Trečia lyga (Šiauliai) | 6. |
| 2017 | 3. | Antra lyga (Vakarai) | 4. |
| 2018 | 3. | Antra lyga (Vakarai) | 6. |
| 2019 | 2. | Pirma lyga | 6. |
| 2020 | 2. | Pirma lyga | 5. |
| 2021 | 2. | Pirma lyga | 1. |
| 2022 | 1. | A lyga | 7. |
| 2023 | 1. | A lyga | 3. |
| 2024 | 1. | A lyga | . |
# FC Inter Milano

FC Inter Milano zo anavezet gwelloc'h evel Inter Milan. Steven Zhang eo e brezidant.
D'an 9 Meurzh 1908 e oa bet krouet gant pennoù zo a oa e penn an AC Milan.
18 Scudetti (kampionad Italia), 7 kib Italia, 5 gourgib Italia, 2 gib ar gampioned, 3 c'hib UEFA ha 2 gib etrekevandirel zo aet gant ar c'hlub. N'eus nemet ar Juventus Turin hag an AC Milan a zo aet muioc'h a loreoù ganto hag ar skipailh nemetañ a zo chomet atav er rummad kentañ.

## Gourdonerien

* 1909-15 - Virgillo Fossati
* 1919 - Yasin Kavalci
* 1920 - Nino Resegotti
* 1922-24 - Bob Spotiswood
* 1924-26 - Paulo Schiedler
* 1926-28 - Arpad Veisz
* 1928-29 - Josef Viola
* 1929-31 - Arpad Veisz
* 1931-32 - Istvan Toth
* 1932-34 - Arpad Veisz
* 1935-36 - Gyula Fedmann
* 1936 - Albino Carraro
* 1936-38 - Armando Castellazzi
* 1938-40 - Toni Cargnelli
* 1940 - Giuseppe Peruchetti
* 1941 - Italo Zamberletti
* 1941-42 - Ivo Fiorentini
* 1942-43 - Giovanni Ferrari
* 1945-46 - Carlo Carcano
* 1946 - Nino Nutrizio
* 1947-48 - Giuseppe Meazza
* 1948 - Carlo Carcano
* 1948 - John Astley
* 1949-50 - Giulio Cappelli
* 1950-52 - Aldo Olivieri
* 1952-55 - Alfredo Foni
* 1955 - Aldo Campatelli
* 1955-56 - Giuseppe Meazza
* 1956 - Annibale Frossi
* 1957 - Luigi Ferrero
* 1957 - Giuseppe Meazza
* 1957-58 - Jesse Carver
* 1958 - Giuseppe Bigogno
* 1959-60 - Aldo Campatelli
* 1960 - Camillo Achilli
* 1960 - Giulio Cappelli
* 1960-68 - Helenio Herrera
* 1968-69 - Alfredo Foni
* 1969-70 - Heriberto Herrera
* 1970-73 - Giovanni Invernizzi
* 1973 - Enea Masiero
* 1973 - Helenio Herrera
* 1974 - Enea Masiero
* 1974-75 - Luís Suárez
* 1975-77 - Giuseppe Chiappella
* 1977-82 - Eugenio Bersellini
* 1982-83 - Rino Marchesi
* 1983-84 - Luigi Radice
* 1984-86 - Ilario Castagner
* 1986 - Mario Corso
* 1986-91 - Giovanni Trapattoni
* 1991 - Corrado Orrico
* 1992 - Luís Suárez
* 1992-94 - Osvaldo Bagnoli
* 1994 - Giampiero Marini
* 1994-95 - Ottavio Bianchi
* 1995 - Luís Suárez
* 1995-97 - Roy Hodgson
* 1997 - Luciano Castellini
* 1997-98 - Luigi Simoni
* 1998 - Mircea Lucescu
* 1999 - Luciano Castellini
* 1999 - Roy Hodgson
* 1999-00 - Marcello Lippi
* 2000-2001 - Marco Tardelli
* 2001-03 - Héctor Cúper
* 2003 - Corrado Verdelli
* 2003-2004 - Alberto Zaccheroni
* 2004-2008 - Roberto Mancini
* 2008-2010 - José Mourinho
* 2010 - Rafael Benítez
* 2010-2011 - Leonardo
* 2011 - Gian Piero Gasperini
* 2011 - Claudio Ranieri
* Abaoe 2012 - Andrea Stamaccioni

### Liammoù diavaez

* Lec'hienn ofisiel ar c'hlub
# FC Krylia Sovetov

An FC Krylia Sovetov (e rusianeg Профессиональный футбольный клуб "Крылья Советов") zo ur c'hleub rusian eus kêr Samara.

## Liammoù diavaez

* Lec'hienn ofisiel (ru)
# FEMEN

FEMEN (ukrainaneg: FEMEN/Фемен) a zo un aozadur gourzhbonnañ eus Ukraina, savet e 2008 gant Hanna Hutsol. Brud en deus tapet an aozadur-se o sevel abadennoù ha manifestagoù gourzhbonnañ gant merc'hed o tispakañ o divronn evit klemm a-enep an touristerezh revel, ar burevioù dimeziñ... hag evit difenn gwirioù ar merc'hed, an demokratelezh, dizalc'hiezh ar c'helaouiñ, gwarez an endro, dizalc'hiezh Ukraina e-keñver Rusia...

## Liammoù diavaez

a vo kavet e Wikimedia Commons.
* Lec'hienn ofisiel
* weblog ofisiel
* FEMEN.info
* FEMEN.tv
* Video (16.08.2011)
* Video: Tud kannati Jorjia o tagañ merc'hed Femen e Kyiv (18.07.2011)
# George R. Stewart

George Rippey Stewart (Sewicley, Pennsylvania, San Francisco, Kalifornia, 31 a viz Mae 1895 – 22 a viz Eost 1980) a oa un istorour stadunanat, romantour ha kelenner saozneg e skol-veur Kalifornia e Berkeley. Daou levr gantañ zo brudet dreist ar re all : Earth Abides, ur romant skiant-faltazi e 1949 a-zivout distruj ar sevenadurezh, ha Pickett's Charge, ur romant istorel e 1959 diwar-benn emgann Gettysburg.
# George Pickett

George Edward Pickett, bet ganet d'ar 16 a viz Genver 1825 hag aet da Anaon d'an 30 a viz Gouhere 1875, a oa un ofiser en United States Army ha deuet da vezañ major jeneral e Lu Stadoù Kengevreet Amerika e-kerzh Brezel diabarzh Stadoù-Unanet Amerika.
Brudet ha gwallvrudet e voe war ar memes tro evit bezañ bet e penn an argadenn graet Pickett's Charge anezhi, un argadenn didalvoud met gwadus e-pad trede devezh Emgann Gettysburg. E vuhez evel ofiser a oa echuet er vezh pa voe trec'het garv e rann-arme en Emgann Five Forks.
# George Pan Cosmatos

George Pan Cosmatos, bet ganet d'ar 4 a viz Genver 1941 e Firenze (Italia) ha marvet d'an 19 a viz Ebrel 2005 e Victoria (Kanada), a oa ur filmaozer ha senarioour gresian-italian.

## Filmoù

* 1971 : Sin
* 1973 : Massacre in Rome
* 1976 : The Cassandra Crossing
* 1979 : Escape to Athena
* 1983 : Of Unknown Origin
* 1985 : Rambo: First Blood Part II
* 1986 : Cobra
* 1989 : Leviathan
* 1993 : Tombstone
* 1997 : Shadow Conspiracy
# George Pomeroy Colley

Ar Major-Jeneral Sir George Pomeroy Colley KCSI CB CMG, ganet d'ar 1añ a viz Du 1835 ha marvet d'ar 27 a viz C'hwevrer 1881, a oa un ofisour eus al lu saoz deuet da vezañ Gouarnour ha komandant penn an Natal ha penn gevred Afrika. Lazhet e oa bet e-pad emgann Mujaba Hill gant ur bolod en e dal.
# Flandrezeg

Ar flandrezeg (Vlaams) eo an anv a roer :
* ent strizh, d'ar rannyezhoù a gaozeer e kornôg Flandrez Belgia (proviñsoù Flandrez ar c'hornôg ha Flandrez ar reter), en takadoù eus an Izelvroioù an tostañ da Velgia (e Zeeland) hag en un drederenn eus departamant an Nord e Frañs (Flandrez Frañs). Gwelit Flandrezeg ar c'hornôg ha Flandrezeg ar reter.
* ha, gant ur ster ledan, d'an doare yezh a vez komzet e Flandrez Belgia. Eno ez eo an nederlandeg ar yezh ofisiel, hogen levezonet eo ar yezh komzet gant ar rannyezhoù pe ar yezhoù frankek izel a gaozeer er vro (brabanteg, flandrezeg ar c'hornôg, flandrezeg ar reter ha limbourgeg).

## Yezh ar sinoù

* Ar re vouzar a ra gant Yezh ar Sinoù Flandrezek.